## Uredba o izmjenama i dopunama Uredbe o unutarnjem ustrojstvu Ministarstva financija

### NN 198/2003 (19.12.2003.), Uredba o izmjenama i dopunama Uredbe o unutarnjem ustrojstvu Ministarstva financija

# Vlada Republike Hrvatske

3157

Na temelju članka 59. Zakona o sustavu državne uprave
(»Narodne novine«, br. 190/2003 – pročišćeni tekst), Vlada Republike Hrvatske
je na sjednici održanoj 11. prosinca 2003. godine donijela

## UREDBU

### o izmjenama i dopunama Uredbe o Unutarnjem ustrojstvu Ministarstva financija

Članak
1.

U
Uredbi o unutarnjem ustrojstvu Ministarstva financija (»Na­rodne novine«, br.
70/2001 i 71/2003) u članku 2. točke 7. i 8. mijenjaju se i glase:

»7.
Samostalna služba za izgradnju i održavanje graničnih prijelaza i carinskih
objekata

8.
Uprava za unutarnju reviziju i nadzor.«

Članak
2.

Podnaslov
iznad članka 16. i članci 16. i 17. mijenjaju se i glase:

»SAMOSTALNA SLUŽBA ZA
IZGRADNJU I ODRŽAVANJE GRANIČNIH PRIJELAZA I CARINSKIH OBJEKTA

Članak
16.

Samostalna
služba za izgradnju i održavanje graničnih prije­laza i carinskih objekata je
ustrojstvena jedinica Ministarstva financija, koja se bavi pripremom,
građenjem, rekonstrukcijom i davanjem na uporabu novih graničnih prijelaza, te
investicijskim i tekućim održavanjem novoizgrađenih i postojećih graničnih
prijelaza i drugih carinskih objekata. Provodi javne natječaje u skladu s
propisima o javnoj nabavi. Provodi odluke Vlade Republike Hrvatske i usuglašava
potrebe ostalih ministarstava i tijela državne uprave koja državnu službu
obavljaju na graničnim prijelazima, te sudjeluje u radu mješovitih
povjerenstava i radnih skupina s predstavnicima susjednih zemalja. Obavlja i
ostale poslove u vezi s upravljanjem državnom imovinom na graničnim
prijelazima, nadzire naplatu i korištenje terminala na graničnim prijelazima i
o tome izdaje račune, te obavlja i druge poslove koje odredi ministar.

Članak
17.

U
Samostalnoj službi za izgradnju i održavanje graničnih prijelaza i carinskih
objekata ustrojavaju se:

1.
Odjel za pripremu, projektiranje i tekuće održavanje

2.
Odjel za izgradnju i investicijsko održavanje

Odjel
za pripremu, projektiranje i tekuće održavanje obavlja sve poslove i radnje,
vezane uz izradu programa izgradnje, održavanja i modernizacije graničnih
prijelaza i utvrđivanja elemenata za izgradnju i rekonstrukciju graničnih
prijelaza, te poslove vezane uz izradu projektnih zadataka i ustupanje izrade
investicijsko-tehničke dokumentacije za ishođenje svih potrebnih do­zvola za
izgradnju građevina graničnih prijelaza i drugih objekata Carinske uprave.
Rješava imovinsko-pravne odnose, vezane uz izgradnju graničnih prijelaza,
priprema ugovore iz tog područja i prati njihovu primjenu. Održava i nabavlja
kompletnu opremu za redovit rad svih službi na graničnim prijelazima i u drugim
objektima Carinske uprave. Provodi javne natječaje u skladu s propisima o
javnoj nabavi, te organizira obavljanje pomoćnih poslova na održavanju svih
graničnih prijelaza.

Odjel
za izgradnju i investicijsko održavanje priprema i prati radove na izgradnji,
rekonstrukciji i adaptaciji građevina granič­nih prijelaza i drugih objekata
Carinske uprave, nadzire i koordinira sve sudionike tokom izgradnje ili
rekonstrukcije, te prati realizaciju programa investicijskog održavanja.«

Članak
3.

U
članku 49. točka 6. mijenja se i glasi:

»6.
Služba za informacijski sustav, statistiku i analize.«

Članak
4.

U
članku 51. točka 6. mijenja se i glasi:

»6. SLUŽBA ZA INFORMACIJSKI SUSTAV, STATISTIKU I
ANALIZE

U okviru
Službe obavljaju se poslovi izrade prijedloga o unapređenju tehničke i
informatičke djelatnosti Carinske uprave, organizira se i nadzire jedinstvena
obrada podataka potrebnih za praćenje poslova i zadaća Carinske uprave i za
funkcioniranje ca­rin­skog sustava, vodi se briga o jedinstvenom postupanju
ustroj­stvenih jedinica Carinske uprave, predlažu se metode rada i unapređenje
rada, vodi se briga o nesmetanom organizacijskom djelovanju Carinske uprave,
projektira, izgrađuje i održava jedinstveni informacijski sustav Carinske
uprave, predlaže se primjena novih tehnologija i metode rada u Carinskoj
upravi. Služba prikuplja, obrađuje, provjerava, analizira i, u skladu s važećim
propisima, objavljuje statističke podatke iz djelokruga Carinske uprave. Razmjenjuje
i provjerava statističke podatke s ovlaštenim državnim tijelima. Izrađuje
statistička izvješća i analize, analize i pro­cje­ne prihoda državnog
proračuna, te drugih prihoda koje obra­čunava i naplaćuje Carinska uprava.
Surađuje s ovlaštenim institucijama Europske unije na području statistike.
Izrađuje i druge analize, odnosno izvješća iz poslovanja Carinske uprave. Sura­đuje
s pročelnicima carinarnica u području svog djelokruga. Obav­lja i druge poslove
po nalogu ravnatelja.

U Službi za informacijski sustav, statistiku i
analize ustrojavaju se:

6.1.
Odjel za informacijski sustav

6.2.
Odjel za statistiku i analize.

6.1. ODJEL ZA INFORMACIJSKI SUSTAV

Odjel
obavlja poslove iz područja analize, razvoja i uvođenja informacijskog sustava
u carinsku službu, poslove organizacije i koordinacije rada radnih skupina
unutar Carinske uprave i, prema informacijskom sustavu Carinske uprave u
GZAOP-u, osmišljava i projektira informacijske sustave različitih kontrola
podataka iz carinskih deklaracija i ostalih carinskih isprava. Priprema
primjenu propisa vezanih uz carinski postupak, održava i ažurira carinske
registre i šifrarnike, izrađuje koncepcije sustava za dokumentarni nadzor robe,
provodi planiranje, izradu projekta i nadzorne radnje pri nabavi i održavanju
informatičke i komunikacijske opreme. Surađuje s pročelnicima carinarnica u
području svog djelokruga. Obavlja i druge poslove po nalogu ravnatelja.

Radom
Odjela upravlja načelnik Odjela.

6.2. ODJEL ZA STATISTIKU I ANALIZE

Odjel
prikuplja, obrađuje, provjerava, analizira i u skladu s važećim propisima
objavljuje statističke podatke iz djelokruga Carinske uprave. Razmjenjuje i
provjerava statističke podatke s ovlaštenim državnim tijelima. Surađuje s
ovlaštenim institucijama Europske unije na području statistike. Izrađuje
statistička izvješća i analize, analize i procjene prihoda državnog proračuna,
te drugih prihoda koje obračunava i naplaćuje Carinska uprava. Izrađuje i druge
analize, odnosno izvješća iz poslovanja Carinske uprave. Surađuje s
pročelnicima carinarnica u području svog djelokruga. Obavlja i druge poslove po
nalogu ravnatelja.

Radom
Odjela upravlja načelnik Odjela«.

Članak 5.

U
članku 56. stavku 2. pod b) iza točke 6. dodaje se nova točka 6.1. koja glasi:

»6.1.
Carinski odjeljak II Vukovar – skela (pogranični)«.

Iza
točke 9.1. dodaje se nova točka 9.2. koja glasi:

»9.2.
Carinski odjeljak II Strošinci (pogranični)«.

Članak 6.

U
tabelarnom prikazu okvirnog broja državnih službenika i namještenika, koji je
sastavni dio ove Uredbe i ne objavljuje se u »Narodnim novinama«, mijenja se
okvirni broj državnih službenika i namještenika potrebnih za obavljanje poslova
iz djelokruga Ministarstva.

Novi
okvirni broj potrebnih državnih službenika i namje­štenika određuje se u
Tablici iz stavka 1. ovoga članka.

Članak 7.

Ministar
financija, uz prethodnu suglasnost ministarstva nad­ležnog za poslove opće
uprave, uskladit će Pravilnik o unutarnjem redu Ministarstva financija s
odredbama ove Uredbe u roku od 30 dana od dana njezina stupanja na snagu.

Članak 8.

Ova
Uredba stupa na snagu s danom objave u »Narodnim novinama«.

Klasa:
023-03/03-01/05

Urbroj: 5030120-03-3
Zagreb, 11. prosinca 2003.

Predsjednik
**Ivica Račan,** v. r.

Uredba, NN 198/2003-3157